Cuisine de Garden เป็นร้านอาหาร casual fine dining ใน concept nature inspired กล่าวคือบรรยากาศไม่เคร่งครัดนัก แต่ว่าอาหารมาในคุณภาพแบบ fine dining โดยเชฟแนนได้แรงบันดาลใจในการสร้างสรรค์เมนูมาจากธรรมชาติ ใช้เทคนิค molecular บ้าง และแต่ละเมนูยังมีการนำวัตถุดิบท้องถิ่นมาผสมผสานกับอาหารฝรั่งเศสอีกด้วย โดยการนำเสนอแบ่งเป็น 4 chapter ด้วยกัน 

จริงๆแล้ว cuisine de garden นี้เปิดที่เชียงใหม่มาหลายปีแล้ว แต่ร้านที่กรุงเทพนี้เพิ่งเปิดเมื่อต้นเดือนกค.ค่ะ 

*ที่ตั้ง - ร้านอยู่ในซอยเอกมัย 2 ใกล้ๆกับ Jiujitsu sushi เลยค่ะ ลูกค้าสามารถจอดรถได้ที่โรงแรม sommerset เลยร้านไปประมาณ 50 เมตร ค่ะ 

*บรรยากาศ - ร้านไม่ใหญ่มากนะคะ มีประมาณเกือบๆ 10 โต๊ะ แสงไฟสลัวนิดนึงพอโรแมนติค พร้อมต้นไม้ระยิบระยับเหมือนอยู่ในสวน 

*เมนู - อย่างที่บอกว่ามี 4 chapter ค่ะ แต่ลูกค้าสามารถสั่งเป็น full course dinner ราคา 1,590++ แต่บาง choice อาจจะต้องบวกเพิ่ม 300 หรือจะเลือก a la carte จากเมนูนี้ก็ได้ค่ะ

*อาหาร - เนื่องจากเรามีโอกาสได้ร่วมใน wongnai sneak peak ก็เลยได้ชิมทุกเมนูครบเลย แต่จะบรรยายหมดก็อาจจะเยอะไป เลยขอพูดถึงภาพรวมและเมนูไฮไลท์แล้วกันค่ะ 

ภาพรวมของอาหาร ต้องบอกว่า presentation น่าประทับใจมาก เหมือนได้ทาน chef table เมืองนอก แต่ละจานจะมีคอนเซปต์ที่เหมือนพาเราเข้าไปสัมผัสธรรมชาติได้ 

เริ่มจากขนมปัง brioche นุ่มๆที่อบมาเป็นรูปใบไม้หลังบ้านเชฟ เสิร์ฟมาบนใบไม้ ทานกับครีมชีสอร่อยค่ะ 

Chapter 1
จานที่เราชอบที่สุดขอยกให้ rain forest สวยงามมาก เหมือนอยู่ในป่า และรสชาติดีด้วย (beef tatare) 

Seacret - คือ scallops ที่เสิร์ฟมากับสาหร่ายและซุป ponzu เข้ากันทั้งรสสัมผัสและรสชาติ

Chapter 2
จานที่ชอบมากคือ eclipse ซึ่งคือ risotto ใส่แก่นตะวัน หอมมาก กลมกล่อม

Chapter 3
Swamp - คือ dry aged tenderloin ที่หอมนุ่มมาก

Vermillion - เป็น duck confit ที่เด่นคือซอสและส่วนประกอบที่ทำมาจากบีทรูท เราว่าอันนี้ได้ทั้งสีสันและรสชาติ 

Chapter 4

ของหวานต้องยกให้ Farm ซึ่งคือ goat milk pannacotta เสิร์ฟมากับแมคคาเดเมียและรวงผึ้ง อร่อยมากๆ เข้มข้น หวานมัน 

ตบท้ายด้วย stone - ซึ่งเป็น chocolate สอดไส้น้ำผลไม้ ที่เราจะไม่บอกว่าคืออะไร ????

*บริการ - บริการดีมากๆ พนักงานจำรายละเอียดอาหารได้ครบและตอบคำถามได้ฉะฉาน รวมทั้งเอาใจใส่ลูกค้าดีมาก
 
**สรุป** ความน่าตื่นตาตื่นใจของ presentation ราคาไม่แพงสำหรับเซทแบบนี้ คุณภาพอาหาร และบริการดี เราว่า cuisine de garden bkk เป็นร้านที่น่าสนใจมากๆร้านนึงค่ะ 
